Stemmateriaal by party-agent se huis gekryVan die stemmateriaal wat by die huis aangetref is. Foto: Power987 News / Twitter Die Onafhanklike Verkiesingskommissie (OVK) het bevestig dat daar stemmateriaal by die huis van ‘n party-agent gekry is. Volgens die OVK is verkiesingsamptenare van ŉ stemlokaal in Nigel aan die Oos-Rand verwyder nadat stemmateriaal by ‘n party-agent se huis opgespoor is. “Personeel in wyk 77 het verkiesingsprotokol oortree deur die huis van die agent te gebruik om die stemmateriaal oornag daar te bêre tussen spesiale stemdae,” het die OVK gesê. Die OVK sê daar is op die stemmateriaal beslag gelê waarna dit na ‘n nabygeleë polisiestasie geneem is waar dit nou gestoor word. “Ons bedank diegene wat dit onder ons aandag gebring het vir hul waaksaamheid om die geloofwaardigheid en integriteit van die verkiesingsproses te help verseker,” het die OVK gesê.